ਐਡਿਨਬਰਾ ਚਿੜੀਆਘਰ
ਐਡਿਨਬਰਾ ਚਿੜੀਆਘਰ 82 ਏਕੜ ਵਿੱਚ ਫੈਲਿਆ ਹੋਇਆ ਸਕਾਟਲੈਂਡ ਦੀ ਰਾਜਧਾਨੀ ਐਡਿਨਬਰਾ ਵਿੱਚ ਹੈ ਇਸ ਨੂੰ ਕੌਮੀ ਪਾਰਕ ਵੀ ਕਿਹਾ ਜਾਂਦਾ ਹੈ। ਇਹ ਇਲਾਕਾ ਕੋਰਸਟੋਰਫਾਇਨ ਪਹਾੜੀ ਦੇ ਦੱਖਣੀ ਪਾਸੇ ਹੈ ਜਿਸ ਤੋਂ ਸ਼ਹਿਰ ਦਾ ਦਿਲ ਖਿਚਵਾ ਨਜ਼ਾਰਾ ਪੇਸ਼ ਹੁੰਦਾ ਹੈ। ਇਸ ਚਿੜੀਆਘਰ ਨੂੰ 1913 ਵਿੱਚ ਸਾਹੀ ਜੰਤੂਵਿਗਿਆਨ ਸੰਸਥਾ ਨੇ ਬਣਾਇਆ ਸੀ। ਇਸ ਦਾ ਅਨੰਦ ਮਾਣਨ ਲਈ ਲਗਭਗ ਹਰ ਸਾਲ 600,000 ਯਾਤਰੀ ਆਉਂਦੇ ਹਨ। ਇਹ ਸਕਾਟਲੈਂਡਾ ਦਾ ਐਡਿਨਬਰਾ ਕਿਲ੍ਹਾ ਤੋਂ ਬਾਅਦ ਦੂਜਾ ਵੱਡਾ ਸ਼ੈਰਗਾਹ ਹੈ। ਇਹ ਸੈਰ ਕਰਨ ਦੇ ਨਾਲ ਨਾਲ ਵਿਗਿਆਨ ਖੋਜਾਂ ਜਿਵੇਂ ਜਾਨਵਰਾਂ ਦੀ ਨਸ਼ਲ ਸੁਧਾਰ ਕੇਂਦਰ, ਜਾਨਵਰਾਂ ਦਾ ਸੁਭਾਅ ਆਦਿ ਦੀ ਕਰਦਾ ਹੈ। ਇਹ ਦੁਨੀਆ ਦੇ ਜਾਨਵਰਾਂ ਨੂੰ ਸੰਭਾਲਣ ਦੇ ਦੇਸ਼ ਵਿਦੇਸ਼ ਦੇ ਪ੍ਰੋਗਰਾਮ ਵੀ ਕਰਵਾਉਂਦਾ ਹੈ। ਇਹ ਦੁਨੀਆ ਦਾ ਪਹਿਲਾ ਚਿੜੀਆਘਰ ਹੈ ਜਿਸ ਨੇ ਪੈਂਗੁਇਨ, ਕੁਆਲਾ ਅਤੇ ਪਾਂਡਾ ਦਾ ਘਰ ਅਤੇ ਨਸ਼ਲ ਸੁਧਾਰ ਦਾ ਕੰਮ ਕੀਤਾ। ਇਸ ਬਾਗ ਨੇ ਦਰੱਖਤਾਂ ਦੀਆਂ ਲੁਪਤ ਹੋ ਰਹੀਆ ਕਿਸਮਾਂ ਨੂੰ ਸੰਭਾਲਣ ਦਾ ਕੰਮ ਵੀ ਵੱਡੇ ਪੱਧਰ ਤੇ ਕੀਤਾ ਹੈ।